מניעת אבעבועות רוח לאחר חשיפה ע"י חיסון סביל - Varicella-Zoster immunoglobulin – ויקירפואה
מניעת אבעבועות רוח לאחר חשיפה ע"י חיסון סביל - Varicella-Zoster immunoglobulin
שם הפרק מניעת אבעבועות רוח לאחר חשיפה ע"י חיסון סביל
1 טיב התכשיר
2 איחסון התכשיר
3 התוויות
4 מתן VZIG IV ותרכיבים אחרים
5 הוראות נגד
6 תופעות לוואי [3]
7 רישום
8 מעקב ודיווח
טיב התכשיר
למטרת מניעת אבעבועות רוח לאחר חשיפה ע"י חיסון סביל קיים תכשיר אימונוגלובולין הומני ספציפי עשיר בנוגדני IgG נגד הנגיף VZIG - Varicella Zoster Immunoglobulin (Human) - varicella zoster.
בארץ נמצא כעת בשימוש תכשיר VZIG IV להזלפה לווריד (הניתן רק בבית-חולים), שמיוצר ע"י חברת Biotest. שם התרכיב הוא Varitect; המינון על פי הוראות היצרן.
התכשיר מכיל:
חומרים פעילים: human plasma protein (כ-95% immunoglobulin עם נוגדנים נגד הנגיף varicella zoster).
חומרים לא פעילים: water for injection ,glycine.
איחסון התכשיר
יש לאחסן את התכשיר במקרר רגיל בטמפרטורה בין 8°C-7 2°C. אין לשמור את התכשיר בתא ההקפאה. יש למנוע חשיפת החומר לאור.
VZIG ניתן לפי שיקול של הרופא המטפל, לא יאוחר מ-96 שעות לאחר חשיפה[1] לאבעבועות רוח או לשלבקת חוגרת. התכשיר מיועד לבני אדם עלילים (susceptible): ללא תולדות של אבעבועות רוח או שלבקת חוגרת (herpes zoster) בעברם או ללא קבלת 2 מנות חיסון בעבר (שניתנו ברווח זמן של 4 שבועות לפחות), או ללא חסינות בבדיקה סרולוגית. VZIG מומלץ למגעים הבאים:
מגעים עם דיכוי מולד או נרכש במערכת החיסון.
- חולים שמקבלים באופן שוטף אימונוגלובולין מיוחד לווריד 400) IGIV מ"ג/ק"ג ויותר) אינם זקוקים בדרך כלל למתן VZIG לאחר חשיפה, אם המנה האחרונה של IGIV ניתנה תוך 3 שבועות לפני המגע.
- אם אדם עליל בסיכון גבוה נחשף מחדש 3 שבועות או יותר לאחר קבלת VZIG בגלל חשיפה קודמת, מומלץ על מתן חוזר של VZIG.
- מושתלי מח עצם לאחר חשיפה לאבעבועות רוח: VZIG יינתן ללא קשר לתולדות של מחלת אבעבועות רוח אצלם או אצל התורמים וללא קשר לקבלת החיסון על ידם או על ידי התורמים לפני ההשתלה.
ילודים אשר אימהותיהם חלו באבעבועות רוח תוך 5 ימים לפני הלידה או תור 48 שעות לאחר הלידה.
פגים מגעים שנולדו לפני שבוע היריון 28 או במשקל פחות מ-1,000 גרם ועדיין מאושפזים יקבלו VZIG גם אם אימהותיהם חלו באבעבועות רוח.
פגים שנולדו אחרי שבוע היריון 28 יקבלו VZIG רק אם אמהותיהם לא חלו באבעבועות רוח.
נשים בהיריון עלילות על פי שיקול הרופא המטפל.
יש לציין שאין עדות לכך שמתן VZIG לאשה הרה מונע congenital varicella syndrome או וריצלה אצל הילד. השיקול העיקרי במתן VZIG לאשה הרה הוא במטרה למנוע הופעת אבעבועות רוח באשה, כי המחלה וסיבוכיה עלולים להיות חמורים יותר בהיריון.
מתן VZIG IV ותרכיבים אחרים
ניתן לחסן בתרכיבים מומתים[2] בו-זמנית (במקומות הזרקה שונים) ובכל עת לפני מתן VZIG IV או אחריו.
לאחר מתן VZIG IV, יש לדחות ב-3 חודשים לפחות חיסון ע"י תרכיבים חיים-מוחלשים כגון, חצבת, אדמת, חזרת, MMR, אבעבועות רוח[3].
אם חיסון ע"י תרכיבים חיים-מוחלשים כגון, חצבת, אדמת, חזרת, MMR, אבעבועות רוח ניתן בפרק זמן זה מכל סיבה שהיא, יש לחזור על מתן החיסון הפעיל 3 חודשים לפחות אחרי קבלת VZIG IV (אלא אם הודגמה חסינות בבדיקה םרולוגית)[3].
הערה - הגבלה זו אינה תופסת לגבי התרכיבים Ty21a, קדחת צהובה Rota ,OPV ,BCG ,YF שאפשר לתת בו-זמנית, לפני או אחרי מתן VZIG IV בכל רווח זמן ביניהם.
לאחר מתן תרכיבים נגד אדמת, חצבת, חזרת, MMR, תרכיב נגד אבעבועות רוח יש לדחות מתן VZIG IV בשבועיים לפחות. אם יש הכרח במתן VZIG IV לאחר פחות משבועיים של חיסון ע"י תרכיבים חיים-מוחלשים כגון, חצבת, אדמת, חזרת, MMR, אבעבועות רוח, יש לחזור על מתן החיסון הפעיל 3 חודשים לאחר קבלת VZIG IV (אלא אם הודגמה חסינות בבדיקה סרולוגית)[3].
הערה - הגבלה זאת אינה תופסת לגבי התרכיבים (Rota ,OPV ,BCG ,YF ,Ty21a (Vivotif.
תגובה קודמת חמורה לתכשיר, אימונוגלובולין הומני או ידוע על רגישות-יתר מיידית אנפילקטית למרכיבי התרכיב.
רגישות יתר לאחר קבלת אימונוגלובולינים מאותו סוג, במיוחד באנשים עם IgA deficiency .
חום, כאבי ראש, כאבי גב, כאבי פרקים, הרגשה כללית רעה; בחילה, הקאה, סחרחורת, ירידה בלחץ דם.
הלם אנפילקטי או angioneurotic edema- תופעה נדירה.
דלקת עוצבה אםפטית, אנמיה המוליתית - תופעות חולפות.
עליה ברמת creatinines, אי-םפיקת כליות חריפה.
תגובות thromboembolic - נדיר ביותר.
הערה: כאשר בן אדם מפתח תופעות לוואי במהלך מתן התכשיר יש להפסיק את ההזלפה עד שהתגובות חולפות.
יש לרשום את תאריך החיסון, סוג התרכיב, שם התרכיב, מספר האצווה, שם תחנה / מרפאה בה ניתן החיסון ושם מבצע החיסון. פרטים אלה יירשמו בפנקס החיסונים האישי, בכרטיס הבריאות של הילד וברשומון.
תגובה מקומית ו /או כללית תירשם בכרטיס הבריאות של הילד ועל גבי טופס תופעות לוואי לאחר חיסון. במקרה של תגובה חריגה או ריבוי תגובות ,או סיבוך לאחר מתן החיסון יש לדווח מייד ללשכת הבריאות בצירוף מידע על מספר האצווה. לשכת הבריאות תעביר את המידע ללא דיחוי למחלקה לאפידמיולוגיה של משרד הבריאות.
↑ חשיפה: מגע עם בני-משפחה חולים באבעבועות רוח הגרים ביחד; מגע ישיר ו/או פנים-אל-פנים יותר משעה עם חולה אבעבועות רוח; בבית-חולים, מאושפזים באותו חדר של 2-4 מיטות או במיטות סמוכות בחדר גדול; או מגע עם נוזל השלפוחית מחולה באבעבועות רוח או בשלבקת חוגרת.
↑ לרבות תרכיבים המיוצרים בהנדסה גנטית , טוקסואידים ותרכיבים אסלולריים.
↑ 3.0 3.1 3.2 3.3 על פי עלון היצרן.
לפרק הקודם: תרכיבים נגד אבעבועות רוח - Varicella vaccines
לפרק הבא: תרכיב נגד הרפס זוסטר (שלבקת חוגרת) - Varicella Zoster vaccine
אוחזר מתוך "http://www.wikirefua.org.il/w/index.php?title=מניעת_אבעבועות_רוח_לאחר_חשיפה_ע%22י_חיסון_סביל_-_Varicella-Zoster_immunoglobulin&oldid=110544"
עדכון אחרון: בתאריך 20 בספטמבר 2014
דף זה נצפה 3,720 פעמים.